न्यूयॉर्क. अमेरिका में भारतीय मूल के लोगों पर बढ़ रहे हमलों के बीच एक हेट वीडियो सामने आया है। प्रवासी विरोधी एक वेबसाइट ने एक वीडियो के जरिए भारतीय समुदाय की चिंता बढ़ा दी है। वीडियो में एक व्यक्ति भारतीय परिवारों की गोपनीय ढंग से फिल्म बनाते और कहते हुए दिख रहा है कि ‘भारतीय भीड़’ ने ‘मिडवेस्ट इलाके को तबाह कर दिया। उन लोगों ने हमारी नौकरियां छीन ली हैं।’
वीडियो 2 मिनट 49 सेकंड लंबा है जिसे ‘सेव अमेरिकन आईटी जॉब्स डॉट ओआरजी’ नाम की वेबसाइट ने पोस्ट किया है। न्यूज वेबसाइट बजफीड न्यूज के मुताबिक ‘वेलकम टू कोलंबस ओहायो सबअर्ब्स : लेट्स टेक अ वॉक टू इंडियन पार्क’ नाम के टाइटल वाले इस वीडियो को बनाने वाला 66 साल का कंप्यूटर प्रोग्रामर है जिसका नाम स्टीव प्यूशर बताया गया है। वह वर्जिनिया का रहने वाला है। भारतीय परिवारों की सीक्रेट तौर पर फिल्म बनाने के साथ प्यूशर बोल भी रहा है। उसने कहा, भारतीय भीड़ ने मिडवेस्ट को तबाह कर दिया है।
hin_Deva hin_Deva